**Grozījums** **Ministru kabineta 2012. gada 13. marta noteikumos Nr. 172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Nav attiecināms  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz 2020.gada 2.decembra grozījumiem 2020.gada 6.novembra Ministru kabineta rīkojumā Nr.655 “Par ārkārtējās situācijas izsludināšanu” (turpmāk - MK rīkojums Nr.655) un pamatojoties uz 2020.gada 9.jūnija MK noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk - MK noteikumi Nr.360) 3.daļas 25., 26. punktos minēto.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā ir 2012. gada 13. marta noteikumu Nr. 172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” (turpmāk - MK noteikumi Nr.172) 2020.gada 25.augusta grozījumi, kuri nosaka, ka vispārējās pamatizglītības, vispārējās vidējās izglītības un profesionālās izglītības, iestādēs, lai nodrošinātu epidemioloģiskās drošības pamatprincipus saistībā ar Covid-19 ierobežošanu, līdz 2020.gada 31.decembrim vispārējās pamatizglītības, vispārējās vidējās izglītības un profesionālās izglītības iestādēs (tajā skaitā arī sociālās korekcijas iestādēs, kā arī tajās izglītības iestādēs, kas sniedz dienesta viesnīcas vai internāta pakalpojumus), ir pieļaujama kompleksajās pusdienās iekļauto ēdiena skaita samazinājums, nodrošinot tikai pamatēdienu, saglabājot kompleksajām pusdienām noteiktās enerģētiskās vērtības un uzturvielu normas. Savukārt saskaņā ar MK noteikumu Nr.360 3.daļas 25., 26. punktos minēto, mācību procesu organizējot klātienē, izglītības iestādēs tiek īstenotas vispārējas prasības attiecībā uz pulcēšanās un epidemioloģiskās drošības nodrošināšanas pasākumiem.Saskaņā ar MK noteikumu Nr.360 3.daļas 25., 26. punktos minēto un 2020.gada 25.augustā veikto grozījumu MK noteikumos Nr. 172 un to anotācijā noteikto, lai nodrošinātu vispārējās prasības attiecībā uz pulcēšanās un epidemioloģiskās drošības nodrošināšanas pasākumiem, nepieciešams mazināt faktorus, kas apgrūtina operatīvu ēdiena servēšanu izglītojamiem. Informāciju par nespēju nodrošināt komplekso pusdienu piedāvājumu, proti divus ēdienus, ievērojot epidemioloģiskās drošības nosacījumus, ir norādījusi Izglītības iestāžu ēdinātāju asociācija (turpmāk - IIĒA). IIĒA norādījusi, ka vairāku ēdienu nodrošināšana izglītojamajiem ievērojami palielina izglītojamo tiešā kontakta laiku pusdienu pasniegšanas laikā, tāpat šī brīža komplekso pusdienu nodrošināšana rada sarežģījumus izglītojamo plūsmas organizēšanai un kontrolei. Tādējādi, lai nodrošinātu izglītojamo ēdināšanas organizēšanu atbilstoši epidemioloģiskās drošības prasībām, bija nepieciešams veikt grozījumus MK noteikumos Nr.172 un paredzēt iespēju izglītojamajiem pusdienās komplekso pusdienu vietā nodrošināt tikai pamatēdienu, līdz šim noteikto divu ēdienu vietā, nodrošinot MK noteikumu Nr.172. 2.pielikuma 1.; 2. un 3.punktā noteiktās enerģētiskās vērtības un uzturvielu normas.Lai gan MK rīkojumā Nr.655 noteikta ārkārtējās situācijas pagarināšana līdz 2021.gada 11.janvārim, iespējama ir ārkārtējās situācijas pagarināšana uz ilgāku laika posmu, kā arī ir skaidrs, ka arī pēc ārkārtējās situācijas beigām, būs nepieciešams turpināt ievērot epidemioloģiskās drošības prasības attiecībā uz distancēšanos. Līdz ar to noteikumu pārejas periods būtu pagarināms vismaz līdz 2021.gada 30.jūnijam. Noteikumu projekts ēdienu skaita samazinājumu komplekso pusdienu ietvaros paredz tikai vispārējās pamatizglītības, vispārējās vidējās izglītības un profesionālās izglītības iestādēsizglītojamo ēdināšanas nodrošināšanai, kurās ēdināšana, galvenokārt, tiek īstenota ēdnīcās lielam skaitam izglītojamo, bet neattieksies uz pārējām iestādēm, kuras arī ir minētas šajos noteikumos, piemēram pirmskolas izglītības iestādes, ārstniecības iestādes, sociālās rehabilitācijas iestādes utml., jo šajās iestādēs ēdināšana jau šobrīd tiek nodrošināta mazākās grupās, kas nerada lielus Covid-19 izplatības risku. Šī atkāpe no patreizējām prasībām komplekso pusdienu nodrošināšanai būs spēkā līdz 2021.gada 30.jūnijam, lai dotu iespēju izglītības iestādēm pielāgoties Covid-19 epidemioloģiskās drošības pasākumu ieviešanai, neradot risku bērnu veselībai.Vienlaikus MK noteikumi Nr.172 4.1 paredz, ka papildus kompleksajām pusdienām un izvēles ēdienkartei vispārējās pamatizglītības, vispārējās vidējās izglītības un profesionālās izglītības iestādēs un to teritorijā drīkst izplatīt konkrētas pārtikas produktu grupas. Šo noteikumu grozījumi neparedz, ka tiek pārtraukta pārtikas preču tirdzniecība izglītības iestādēs, ja izglītības iestādes vadība un tirgotājs var nodrošināt epidemioloģiskās drošības prasības, nodrošinot to, ka šajās tirdzniecības vietās nesatiekas dažādas izglītojamo plūsmas, kā arī nodrošinot iespēju roku higiēnai pie tirdzniecības vietas.  |
| 3. | Projekta izstrādē iesaistītās institūcijas un publiskas personas, kapitālsabiedrības | Veselības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz vispārējās pamatizglītības, vispārējās vidējās izglītības un profesionālās izglītības iestādēm, šajās iestādēs izglītojamiem, viņu likumiskajiem pārstāvjiem, pedagogiem, ēdināšanas pakalpojumu sniedzējiem izglītības iestādēs. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās prasības neietekmēs tautsaimniecību un neparedz papildu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar  |
| 2. | Atbildīgā institūcija | Veselības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Netiek plānotas. |
| 2. | Sabiedrības līdzdalība projekta izstrādē | Noteikumu projekts virzīts steidzamības kārtā, lai nodrošinātu izglītības procesa organizēšanu klātienē, nodrošinot epidemioloģiskās drošības pamatprincipus saistībā ar Covid-19 ierobežošanu. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošu institūciju un cilvēkresursu ietvaros. Saistībā ar noteikumu projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Veselības ministre I. Viņķele